Арсений Тарковски
От тези сенки съм, които в жарко пладне…

Превод от руски: Светлозар Жеков, 2007

chitanka.info

От тези сенки съм, които в жарко пладне,

изпили земната вода, но още жадни,

обратно връщат се по своя стръмен път

с надежда жаждата си пак да утолят.

Тъй както ладия сама от океана

като от гробница — обредна, древна кана —

и аз по стълбата ще се завърна сам,

и жива сянката ти ще ме чака там.

Но ако всичко е измислица, измама

и ако не лице, а бяла маска само

изпод земята ни поглежда и мълчи,

и камъни блестят във сухите очи…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.